Ֆրեդերիկ Բեգբեդեր

Ֆրեդերիկ Բեգբեդեր (, ), ֆրանսիացի արձակագիր, հրապարակախոս, գրաքննադատ և խմբագիր։

Կենսագրություն 
Ֆրեդերիկ Բեգբեդերը ծնվել է 1965 թվականի սեպտեմբերի 21-ին Փարիզի հարևանությամբ գտնվող Նյոյի սյուր Սեն քաղաքում։ Բեգբեդերի մայրը՝ Քրիստին դե Շատենյեն, զբաղվում է սիրավեպերի ֆրանսերեն թարգմանությամբ (մասնավորապես Բարբարա Կարտլենդի ստեղծագործությունների), իսկ հայրը՝ Ժան-Միշել Բեգբեդերը, պրոֆեսիոնալ կադրային զինվորական է։ Բեգբեդերի եղբայրը՝ Շառլ Բեգբեդերը, «Selftrade» բրոկերային գրասենյակի և Ֆրանսիայում առաջին «Poweo» մասնավոր էլեկտրացանցի հիմնադիրն է։

Բեգբեդերն արժանացել է Փարիզի քաղաքական հետազոտությունների ինստիտուտի դիպլոմին, իսկ ավելի ուշ՝ «DESS» դիպլոմին գովազդի և մարքեթինգի որոլտում։

Արդյունքում նա դարձել է «Young and Rubicam» խոշոր գովազդային գործակալության քոփիռայթինգը։ Միաժամանակ համագործակցել է Elle, Paris Match և Voici ou encore VSD ամսագրերի հետ որպես գրաքննադատ։ Եղել է Ժերմոն Գարսենի «Դիմակ և փետուր» ռադիոծրագրի (France Inter ռադիոկայան) գրաքննադատների թիմի անդամ։ Նրան ազատել են «Young and Rubicam»-ի աշխատանքից իր «99 ֆրանկ» վեպի լույս տեսնելուց որոշ ժամանակ անց, որը ծաղրանք և հանդիմանություն էր գովազդային բիզնեսի նկատմամբ։

Այդ ընթացքում նա սկսել է «Paris Première» հեռուստաալիքում վարել «Գրքերն ու ես» գրականության մասին իր սեփական հեռուստածրագիրը։ Դրան հաջորդել է «Canal+» ալիքում «l’Hypershow» հեռուստածրագիրը վարելու փորձը, որը շատ շուտով դադարեցրել է իր գործունեությունը։

Եղել է Ռոբեր Յուի անվճար խորհրդատուն 2002 թվականի նախագահական ընտրությունների ժամանակ` չնայած Ֆրանսիական կոմունիստական կուսակցության անդամ չլինելուն։

2019 թվականին արժանացել է «Terra Incognita Awards» միջազգային մրցանակին։

Առաջադրվել է Սաշա Չոռնիի մրցանակին։

Ստեղծագործություն և կյանք գրականությունում 
2003 թվականի հունվարին «Flammarion»-ը առաջարկել է Բեգբեդերին խմբագրի պաշտոն։ Բեգբեդերի առաջին ընտրած գիրքն եղել է Լոլա Լաֆոնի «Անհաղթահարելի գրգռվածություն» ստեղծագրծությունը։ Դա այն ժամանակաշրջանն էր, երբ նա մասնակցում էր հակագլոբալիստական շարժմանը և «Black Blocs» անարխիստական խմբի անդամ էր։

Բեգբեդերը նախընտրում է խելագար սյուժեներ այնպիսի հերոսներով, որոնք նման են իրեն։

Բացի այդ, նա գրական մրցանակի հիմնադիր է, որին արժանացել են Միշել Ուելբեքի և Վիրջինի Դեպանտի գրքերը։ Բեգբեդերը նաև էպիզոդիկ դերով նկարահանվել է «Նավավարի դուստրը» պոռնոգրաֆիկ ֆիլմում։

Ամենահետաքրքիր ժամանակակից ֆրանսիացի գրողներից մեկի արժանի փառքին Ֆրեդերիկ Բեգբեդերն արժանացել է իր «Չկայացած երիտասարդ մարդու հիշողությունները» (1990), «Արձակուրդները կոմայի մեջ» (1995), «Սերն ապրում է երեք տարի» (1997), «Պատմություններ էքստազի ազդեցության տակ» (1999), «Ռոմանտիկ էգոիստը» և «99 ֆրանկ» գրքերի։ «99 ֆրանկ» գիրքը 2000 թվականին Ֆրանսիայում եղել է գրքերի վաճառքի առաջատարը։

Ստեղծագործություն

Վեպեր 
 «Չկայացած երիտասարդ մարդու հիշողությունները» / «Mémoire d’un jeune homme dérangé» (1990, 2003 ISBN 5-89091-224-0)։ Անվանումը Սիմոնա դը Բովուարի «Mémoires d’une jeune fille rangée» հայտնի գրքի անվան նմանակումն է։
 «Արձակուրդները կոմայի մեջ» / «Vacances dans le coma» (1994, 2002 ISBN 5-94145-097-4)
 «Սերն ապրում է երեք տարի» / «L’amour dure trois ans» (1997, 2003 ISBN 5-94145-119-9)
 «99 ֆրանկ» / «99 francs» (2000, 2002 ISBN 5-94145-073-7)
 «Պատուհաններ դեպի աշխարհ» / «Windows on the world» (2002, 2004 ISBN 5-94145-253-5)
 «Ռոմանտիկ էգոիստը» / «L'égoïste romantique» (2005, 2006 ISBN 5-94145-369-8)
 «Իդեալ» / «Au secours pardon» (2007, 2007 ISBN 978-5-94145-485-3)
 «Ֆրանսիական սիրավեպ» / «Un roman français» (2009, 2010 ISBN 978-5-389-00779-6)
 «Ունա & Սելինջեր» / «Oona & Salinger» (2014, 2015 ISBN 978-5-389-09990-6)
 «Հավերժական կյանք» / «Une vie sans fin» (2018, ISBN 978-5-389-14536-8)
 «Մարդը, որը լացում էր ծիծաղից» / «L’Homme qui pleure de rire» (2020, ISBN 978-5-907220-53-9)

Պատմվածքներ 
 «Պատմություններ էքստազի ազդեցության տակ» / «Nouvelles sous Ecstasy» (1999, 2003 ISBN 5-89091-223-2)

Էսսեներ 
 20-րդ դարի լավագույն գրքերը / «Dernier inventaire avant liquidation» (2001, 2006 ISBN 5-98358-064-7)
 Աշխարհի վերջ։ Առաջին արդյունքներ / «Premier bilan après l’Apocalypse» (2011, 2013 ISBN 978-5-389-04321-3)

Կոմիքսներ (Bandes dessinées) 
 / «Rester Normal» (2002)
 / «Rester Normal à Saint-Tropez» (2004)

Ֆիլմագրություն

Դերասան 
 2007՝ «99 ֆրանկ» / «99 francs»
 2011՝ «Հիանալի քաղաք» / «Beur sur la ville»
 2016՝ «Իդեալ» / «L'Ideal»

Ռեժիսոր 
 2011՝ «Սերն ապրում է երեք տարի»
 2016՝ «Իդեալ» / «L'Ideal»

Ծանոթագրություններ

Արտաքին հղումներ 

«Ֆրեդերիկ Բեգբեդերի ոչ պաշտոնական կայքը»
 Ֆրեդերիկ Բեգբեդերը «The Electronic Literary Database (ELDb)» կայքում 
 Հարցազրույց
 Քաղվածքներ Բեգբեդերի ստեղծագործություններից
 Ինչպես է Բեգբեդերը նկարագրուն այն, ինչն անհնար է փոխել 
 Օլգա Մոռոզովա։ «Հուսով եմ՝ դուք չեք գնել իմ գիրքը»
 Ֆրեդերիկ Բեգբեդեր

Ֆրանսիացի ռեժիսորներ
Ֆրանսիացի գրողներ
Ֆրանսիացի գրաքննադատներ
Ֆրանսիացի վիպասաններ
Ֆրանսալեզու գրողներ
Ֆրանսիացի սցենարիստներ
20-րդ դարի ֆրանսիացի վիպասաններ
Ֆրանսիացի արձակագիրներ
Ֆրանսիացի հրապարակախոսներ
Ֆրանսիացի դերասաններ
Ֆրանսիացի կինոռեժիսորներ
Ֆրանսիացի խմբագիրներ